Меси изравни Роналдо на върха по голове в евротурнирите - Спорт - inews.bg
22.02.2020 06:02 София -2°C
Меси изравни Роналдо на върха по голове в евротурнирите
Двете суперзвезди имат по 80 попадения в надпреварите на УЕФА
по статията работи: Даниел Любомиров | 12.08.2015 | 11:12 0
9-голова драма донесе на Барселона Суперкупата на Европа
Асът на Барселона Лионел Меси, автор на два гола в снощния двубой срещу Севиля за Суперкупата на УЕФА, се изравни с Кристиано Роналдо по брой отбелязани попадения в евротурнирите.
След двамата се нареждат играчи, които вече са прекратили кариерата си - Раул Гонсалес (Реал Мадрид, 77 гола), Филипо Индзаги (Парма, Ювентус, Милан, 70) и Андрей Шевченко (Динамо Киев, Милан, Челси, 67).
Лео Меси бе определен за най-добър играч в двубоя срещу Севиля. Той отбеляза головете си от преки свободни удари.
Меси, както и Андрес Иниеста завоюваха 25-и трофей с екипа на Барселона и се изравниха по този показател с Шави Ернандес, който през лятото напусна "Ноу Камп", за да облече фланелката на катарския Ал Сад. /БГНЕС